# Bakgrunn

Nasjonal bemanningsmodell (NBM) er utvikla som eit strategisk verktøy for å framskrive behov for ulike typar helsepersonell i spesialisthelsetenesta, og er basert på tal frå Norsk pasientregister, SSB og lokale HR‑data. Modellen nyttar utvikling i demografi og forventa behov for spesialisthelsetenester for ulike sjukdommar, til å framskrive kva kapasitet og kompetanse som må til for å dekke dette i ulike helseføretak og regionar.

Helse Bergen tok i bruk NBM i 2016, og har nytta den for å framskrive behov for ulike typar helsepersonell. FoU-avdelinga har vore ansvarleg for arbeidet med NBM i Helse Bergen.

Helse Vest RHF har utvikla ein metodikk for strategisk kompetanseplanlegging som skal nyttast i Helse Bergen. Ved analyse av ulike framtidsscenario kan modellen bli nytta til å evaluere nødvendige strategiar og tiltak for å stette behov for kapasitet og kompetanse. På denne bakgrunnen vedtok stabsdirektørmøtet i Helse Bergen 09.12.2021 å styrke analyseteamet for NBM med ressursar frå fleire stabsavdelingar.

# Mandat

Analyseteamet skal:

* Fortløpande vurdere kva helsepersonell ein skal framskrive for å sikre data i høve utdanningskapasitet, rekruttering og budsjett
* Gjennomføre framskrivingar av bemanningsbehov for ulike faggrupper i Helse Bergen
* Samarbeide med aktuelle klinikkar/fagpersonar i framskrivingane
* Koordinere arbeidet for betre samordning, både i Helse Bergen og overfor Helse Vest RHF, og delta i regionale prosessar
* Bidra til utvikling av metodikk ved bruk av NBM
* Bidra med data til rapportar, strategiske planar/dokument mv.

# Samansetjing

Følgande einingar skal bidra i analyseteamet:

* FoU Kompetanseutvikling – 2 medlemmar
* FoU Helsetenesteutvikling – 1 medlem
* Økonomi & finans Seksjon for økonomistyring – 1 medlem
* Personal- og organisasjonsavdelinga – 1 medlem

I tillegg skal teamet ha eit medlem med ansvar og kompetanse som «modellkøyrar».

# Gjennomføring

Teamet rapporterer til fagdirektør. Teamet organiserer seg sjølv med omsyn til arbeidsform, møtefrekvens og behov for støtte frå nivå 2-leiar.

# Evaluering og korrigering

Arbeidet blir evaluert våren 2024, eventuelt med sak i stabsdirektørmøtet.